**FELHÍVÁS**

**KÖNYVVIZSGÁLÓK RÉSZÉRE**

**a Készletleltár adatok átvételének *önkéntes* új lehetőségéről**

A Magyar Könyvvizsgálói Kamara kialakította a kis-és középvállalkozások könyvvizsgálati tesztelésére és könyvelt adataik archiválására önkéntesen alkalmazható **Készletleltár adatexport útmutatót**. Az útmutató közreadásával a kamara segíteni kívánja az informatikai alkalmazások elterjedését a kisebb könyvvizsgálói szervezeteknél, melyek nem rendelkeznek önálló informatikai háttérrel, személyzettel. Az **Készletleltár adatexport útmutatót** a könyvvizsgált ügyfelek, vagy a szoftverfejlesztők részére kell eljuttatni abból a célból, hogy kezdeményezzék a javasolt „**Készletleltár XML**” menüpont kialakítását.

A kamara által tartalmilag ellenőrzött **Készletleltár adatexport útmutató** alapján kialakított funkció alkalmazásával a kis-és közepes vállalati méretű könyvvizsgáló cégek is elérhetik, hogy az ügyfelek leltározott készletének tételeit teljes körűen elemezhetik, tesztelhetik, archiválhatják, jelentősen bővítve a könyvvizsgálói kockázat csökkentésének eszközeit, egyúttal javítva a könyvvizsgálati munka hatékonyságát is. Az **Készletleltár adatexport útmutató** alapján lementett XML formátumú adatok széles körű tovább felhasználását biztosíthatja a könyvvizsgálók által ingyenesen letölthető segédprogram, mellyel az adatexport formai ellenőrzése végrehajtható.

Az **Adatexport útmutató** használatának javasolt lépései:

1. Az **Adatexport útmutató** letöltése a [kamara honlapjáról](http://www.mkvk.hu/kamarai/kozlemenyek/adatexport), az adatok formai és szakmai tartalmának megismerése, mely nem igényel informatikai képzettséget.
2. Az könyvvizsgált ügyfél, vagy/és a szoftverfejlesztő felkeresése és a **Készletleltár adatexport útmutató** elérésének megküldése az ügyviteli szoftverfejlesztő felé (formális megszólítás, levélminták mellékelve).
3. A szoftverfejlesztő együttműködése és a fejlesztés megvalósulása esetén az adatok exportjának átvétele (importálása) a készletnyilvántartó programból a zárlati időszak előtt, vagy annak folyamatában.
4. Az XML formátumú adatok felhasználása a leltározott készletek ellenőrzése, a teljesség vizsgálata, elemzések, tesztek, archiválások stb. könyvvizsgálati feladatok elvégzésére.

Tájékoztatásul értesítjük tagjainkat, hogy a jelen felhívással egyidejűleg a kamara szintén felhívással fordult több ismert szoftverfejlesztőhöz annak érdekében, hogy tájékoztatást adjon a kamarai elképzelésekről, és részükre közvetlenül is megküldte a **Készletleltár adatexport útmutatót.**

Melléklet: A könyvvizsgáló által a könyvvizsgált ügyfelének címzett levél

A könyvvizsgált ügyfél által a szoftverfejlesztőnek címzett levél

A könyvvizsgáló által a szoftverfejlesztőnek címzett levél

**Magyar Könyvvizsgálói Kamara**

A könyvvizsgáló által a könyvvizsgált ügyfelének címzett levél

*/a levélminta csak teljes körű egyetértés esetén alkalmazandó, szabadon módosítható, elhagyható/*

**Könyvvizsgáló cég levélpapírján,**

**vagy e-mail levelezésében**

**Könyvvizsgált Ügyfél címe:**

**Tisztelt Ügyfelünk!**

Tárgy: **Készletleltár XML menüpont kialakítása**

Megtisztelő megbízásukból az Önök cégének független könyvvizsgálói feladatait látjuk el. Tájékoztatjuk Önöket, hogy a tárgy évben – amennyiben arra lehetőséget kapunk – a Magyar Könyvvizsgálói Kamara által készített – önkéntesen és ingyenesen felhasználható – **Készletleltár adatexport útmutató** alapján letöltött adatok tesztelésével, elemzésével, archiválásával kívánjuk a könyvvizsgálati feladataink elvégzését bővíteni, korszerűsíteni.

Tájékoztatásul közöljük, hogy az **Készletleltár adatexport útmutató** alkalmazása, csak az Önök teljes körű egyetértése és jóváhagyása valamint az Önök által használt ügyviteli szoftvert fejlesztő cég együttműködése esetén valósulhat meg és sem az alkalmazásba vétel, sem pedig annak elmaradása nem módosítja a közöttünk létrejött szerződés lényegi tartalmát.

Hangsúlyozni kívánjuk, az alkalmazás önkéntes, amennyiben az **Készletleltár adatexport útmutatóban** szereplő megvalósítás bármilyen okból korlátba ütközne, akkor a könyvvizsgálatot a közöttünk érvényben lévő szerződés alapján, a szokásos rendben és színvonalon fogjuk végrehajtani.

A kamara tájékoztatása szerint „**Készletleltár XML**” menüpont kialakítása a folyamatos korszerűsítésekkel egy időben elvégezhető, kölcsönös üzleti, szakmai előnyöket jelent mind a szoftverfejlesztők, mind pedig az ügyfelek számára, és az előzetes felmérés alapján nem várható, hogy külön díjazást számítana fel a szoftverfejlesztő-értékesítő cég, ám ez természetesen nem zárható ki.

Kérjük, egyetértésük esetén a mellékelt **Készletleltár adatexport útmutatót** szíveskedjenek eljuttatni az ügyviteli szoftver fejlesztő-értékesítő cég részére a levelünkben leírt célok elérése érdekében.

Kérjük továbbá szíves értesítésüket a fejlesztés megvalósulásáról, vagy az esetleges akadályokról.

Melléklet: **Készletleltár adatexport útmutató**

(letölthető a kamara honlapjáról: <http://www.mkvk.hu/kamarai/kozlemenyek/adatexport> )

Kelt:

Tisztelettel:

………………………………………

Kamarai tag könyvvizsgáló

A könyvvizsgált ügyfél által a szoftverfejlesztőnek címzett levél

*/ a levélminta csak teljes körű egyetértés esetén alkalmazandó, szabadon módosítható, elhagyható/*

**Könyvvizsgált Ügyfél levélpapírján,**

**vagy e-mail levelezésében**

**Ügyviteli Szoftverfejlesztő/Értékesítő Címe:**

**Tisztelt Ügyviteli Szoftverfejlesztő/Értékesítő!**

Tárgy: „**Készletleltár XML**”

Tájékoztatjuk Önöket, hogy könyvvizsgálónk megkereséssel fordult hozzánk, annak érdekében, hogy a **Magyar Könyvvizsgálói Kamara** által közzétett – önkéntesen és ingyenesen alkalmazható – **Készletleltár adatexport útmutató** alapjánelkészített „**Készletleltár XML”** funkció felhasználásával kívánják a tárgyévi könyvvizsgálatot elvégezni, amennyiben arra lehetőséget biztosítunk.

Kérjük, ha a tárgyévi szoftverfejlesztés keretében módjuk van az útmutatóban szereplő „**Készletleltár XML**” menüvel bővíteni meglevő ügyviteli programjukat, szíveskedjenek azt végrehajtani.

Kérjük továbbá szíves értesítésüket a fejlesztés megvalósulásáról, vagy az esetleges akadályokról.

Melléklet: **Készletleltár adatexport útmutató**

(letölthető a kamara honlapjáról: <http://www.mkvk.hu/kamarai/kozlemenyek/adatexport> )

Kelt.

Tisztelettel:

…………………………………………….

Könyvvizsgált ügyfél aláírása

A könyvvizsgáló által a szoftverfejlesztőnek címzett levél

*/ a levélminta csak teljes körű egyetértés esetén alkalmazandó, szabadon módosítható, elhagyható/*

**Könyvvizsgáló cég levélpapírján,**

**vagy e-mail levelezésében**

**Ügyviteli Szoftverfejlesztő/Értékesítő Címe:**

**Tisztelt Ügyviteli Szoftverfejlesztő/Értékesítő!**

**Tárgy: „Készletleltár XML”**

Tájékoztatjuk Önöket, hogy könyvvizsgálatunk során az Önök által kifejlesztett/értékesített ………………… nevű, ………………..verziószámú ügyviteli szoftverrel feldolgozott adatok importálását szeretnénk megvalósítani a **Magyar Könyvvizsgálói Kamara** által közzétett **Készletleltár adatexport útmutató** alapján létrehozott „**Készletleltár XML**” menüponttal.

Kérjük, ha a tárgyévi szoftverfejlesztés keretében módjuk van az útmutatóban szereplő adatexport funkcióval önkéntesen bővíteni meglevő ügyviteli programjukat, szíveskedjenek azt végrehajtani.

Kérjük továbbá szíves értesítésüket a fejlesztés megvalósulásáról, vagy az esetleges akadályokról.

Melléklet: Adatexport útmutató

(letölthető a kamara honlapjáról: <http://www.mkvk.hu/kamarai/kozlemenyek/adatexport> )

Kelt:

Tisztelettel:

………………………………………

Kamarai tag könyvvizsgáló